[{"text_idx": "#000000", "text": "Araalia (Aralia) puude, po\u0303o\u0303saste ja rohtsete pu\u0308sikute 40 liigiline perekond araalialiste sugukonnast. Suurem osa kasvab looduslikult Kagu-Aasias ja kesk- ning Po\u0303hja-Ameerikas. Lehed on kaheli- kuni kolmelisulgjad, vahelduvate liitlehtedega ja rikkalikult ogadega varustatud. O\u0303ied valged, va\u0308ikesed, asuvad suurtes tipmistes po\u0308o\u0308ristes, viljaks 2...5 seemneline va\u0308ike marjataoline luuvili."}, {"text_idx": "#000001", "text": "Mandzuuria araalia e. kuradipuu (Aralia elata) Eestis ja\u0308a\u0308b harilikult 3-4 m ko\u0303rguseks mitme tugeva tu\u0308vega po\u0303o\u0303saks, looduslikus areaalis esineb kuni 10 m ko\u0303rguse puuna. Tu\u0308ved tugevasti ogalised. Vo\u0303rsed suure sa\u0308siga, tugevad, kaetud ogadega. Lehed on okste tippudesse kinnituvad kolmetisulgjad, kuni 100 cm pikkused liitlehed, lehekesed ja\u0308mesaagja servaga, piklikmunajad, kuni 13 cm pikad ja kuni 6 cm laiad. O\u0303ied paiknevad suurtes tipmistes po\u0308o\u0308ristes, va\u0308rvuselt kollakas valged, 5 tolmukaga, va\u0308ikesed, puhkevad suve keskpaiku. Marjataolised luuviljad valmivad oktoobris. Talub varju ja on va\u0308ga dekoratiivne. Soovitav oleks kasvatada soojematel kasvukohtadel ja kasutada rohkem haljastuses, eriti u\u0308ksikpo\u0303o\u0303sana vo\u0303i va\u0308iksema ru\u0308hmana. Sordid: \u2019Aureovariegata\u2019 \u2013 lehekesed laialt kollasekirjud; \u2019Pyramidalis\u2019 \u2013 kasv tugevalt pu\u0308stine, lehed po\u0303hiliigist va\u0308iksemad ja va\u0308hem harali;\u2018Variegata\u2019 \u2013 lehekesed servast valge randiga."}, {"text_idx": "#000003", "text": "Ameerika araalia (Aralia racemosa) on Po\u0303hja-Ameerikast pa\u0308rinev rohtne risoomidega laienev mitmevarreline pu\u0308sik. On tarvitatud rahvameditsiinis ravimtaimena, kuid leidnud laialdaselt kasutamist ka iluaianduses. Sobib kasvatamiseks kogu Eesti territooriumil vajades kaitset ku\u0308lmade talviste po\u0303hjatuulte eest. Eelistab viljaka pinnasega niisket ja pa\u0308ikeselist kasvukohta."}, {"text_idx": "#000004", "text": "Osau\u0308hing AIASO\u0303BER on perefirma, mis on asutatud 28-ndal septembril 1990 algselt aktsiaseltsina EREL. Peamine algusaastate tegevusala oli aianduskaupade tootmine ja eksport. Oma praeguse nime on a\u0308riu\u0308hing saanud ettevo\u0303tte u\u0308mberkujundamise ka\u0308igus 1997. aasta juunis."}]